Bilag 11.6

 Til [sælgers navn] (sælger)

**Standardgaranti ved køb af eksisterende fast ejendom**

(ÆNDRINGER TIL STANDARDGARANTIEN ER MARKERET VED OVERSTREGET RØD SKRIFT FOR SLETTET TEKST, OG SORT, KURSIV, UNDERSTREGET TEKST FOR NYINDSAT TEKST)

Garantien er udstedt på foranledning af (købers navn) (køber)

(Pengeinstituttets navn) indestår Dem uigenkaldeligt for betaling af

kr. […....] (Garantibeløb) skriver kroner [..................]

Beløbet tjener Dem til sikkerhed for ethvert krav, som følger af den mellem Dem og køber indgåede købsaftale af (skriv dato) (købsaftalen) vedrørende ejendommen matr.nr.: [….]

beliggende: [….]

**Deponering og udbetaling**

~~Garantien erstattes på overtagelsesdagen den (skriv dato) af en deponering hos (pengeinstituttets navn) eller af udbetaling, såfremt betingelserne for frigivelse er opfyldt, jf. nedenfor. Er overtagelsesdagen ikke en bankdag, skal deponering ske senest bankdagen inden overtagelsesdagen.~~

*Garantien erstattes af kontant deponering i [●] (sælgers pengeinstitut) senest 3 bankdage inden overtagelsesdagen. Falder den seneste dag for deponering ikke på en bankdag, skal garantibeløbet deponeres seneste bankdag forud for dette tidspunkt."*

Den, der berigtiger handlen, eller depositar har pligt til af midlerne fra købesummen at foranledige betaling af følgende: ­

* pantegæld, der ikke skal overtages, ­
* ejerskiftegebyr og ejerskifteafdrag med rente til betalingsdagen, ­
* restancer, ­
* forfalden refusionssaldo i købers favør, ­
* beløb, som ifølge handlens vilkår skal betales af Dem eller modregnes i købesummen, ­
* Deres andel af handlens omkostninger, ­
* salgsvederlag og udlæg mv. til ejendomsmægler, hvis det hos ejendomsformidleren deponerede beløb ikke er tilstrækkeligt til dækning heraf.

Disse betalinger må dog først ske, når købers adkomst er fri for præjudicerende retsanmærkninger, eller hvis depositar garanterer for, at retsanmærkningerne kan slettes.

Den, der berigtiger handlen, eller depositar har pligt til at frigive købesummen til Dem alene med fradrag af de anførte udgifter/indfrielser, når endeligt skøde er tinglyst uden præjudicerende retsanmærkninger, dog tidligst på overtagelsesdagen.

**Købers misligholdelse**

Hvis handlen inden overtagelsesdagen hæves af Dem som misligholdt af køber, vil garantibeløbet ikke blive deponeret på overtagelsesdagen, men vil efter skriftligt påkrav helt eller delvist blive udbetalt til Dem, når én af følgende betingelser er opfyldt:

1. Der foreligger en skriftlig erklæring fra køber om hel eller delvis udbetaling.

2. Der foreligger forlig eller endelig dom med angivelse af det krav, som De har over for køber, som følge af misligholdelsen

**(Eventuel) – Klausul om transport i tilbagesøgningskrav**

Køber har givet pengeinstituttet transport i sit krav på eventuel tilbagebetaling af købesummen med tillæg af renter i den situation, hvor handlen ikke gennemføres, eller købesummen nedsættes. En eventuel tilbagebetaling af købesummen med tillæg af renter kan alene med frigørende virkning tilbagebetales til pengeinstituttet.

**(Eventuel) – Klausul om tilbagelevering af garantibrevet**

Når der er betalt under garantien, eller denne på anden måde er ophørt, skal garantibrevet tilbageleveres til (pengeinstituttets navn).

den ...... (Pengeinstituttets navn)

(underskrift)